

ข่าวประชาสัมพันธ์สำหรับเผยแพร่ทันที

**สถาบันคุ้มครองเงินฝากเชิญชวนสถานศึกษาทั่วประเทศรับ Board Game “CASH UP” ฟรี**

สถาบันคุ้มครองเงินฝาก เชิญชวนสถานศึกษาทั่วประเทศระดับมัธยม - มหาวิทยาลัย ไม่ว่าจะเป็นโรงเรียน วิทยาลัย มหาวิทยาลัย เพียงส่งจดหมายในนามสถานศึกษาขอรับบอร์ดเกม CASH UP เข้ามายังสถาบันคุ้มครองเงินฝากตามกติกา ทางสถาบันฯ จะจัดส่งบอร์ดเกม CASH UP ไปให้สถานศึกษานั้นๆ ทันที ซึ่งบอร์ดเกม CASH UP นี้ผลิตโดยสถาบันคุ้มครองเงินฝากและเป็นสื่อ edutainment ที่ให้ความรู้ทางการเงินและการคุ้มครองเงินฝาก โดยสถานศึกษาสามารถใช้เป็นสื่อการเรียนการสอนและการทำกิจกรรมสำหรับนักเรียน นักศึกษาให้ได้สนุกกับการวางแผนทางการเงิน เข้าใจความสำคัญของการออม และรู้จักกับระบบคุ้มครองเงินฝาก สถานศึกษาที่สนใจสามารถดูรายละเอียดข้อมูลที่ต้องระบุในจดหมายได้ที่ Facebook สถาบันคุ้มครองเงินฝาก และส่งจดหมายมายังฝ่ายสื่อสารองค์กรที่อีเมล์ [ccd@dpa.or.th หมด](mailto:ccd@dpa.or.th%20หมด)เขต 17 พฤศจิกายน 2566 บอร์ดเกม CASH UP มีจำนวนจำกัด

นอกจากนี้ หากสถานศึกษาใดได้รับบอร์ดเกม CASH UP แล้วและสนใจลุ้นรับบอร์ดเกม CASH UP เพิ่ม เพียงทำคลิปสั้นความยาวไม่เกิน 5 นาที รีวิวบอร์ดเกม CASH UP อาทิ ความประทับใจ/ การแข่งขัน/ Unbox/ วิธีการเล่น และส่งมาตามรายละเอียดที่ระบุใน Facebook Page ของสถาบันคุ้มครองเงินฝาก ผู้ชนะ 10 คลิปโดนใจกรรมการ สถาบันคุ้มครองเงินฝากจะจัดส่งของชำร่วยเล็กๆน้อยๆ ไปยังสถานศึกษาอีกด้วย

ผู้ฝากและประชาชนที่สนใจข้อมูลเพิ่มเติมเกี่ยวกับการคุ้มครองเงินฝาก สามารถติดตามข่าวสารได้ที่ เว็บไซต์ [www.dpa.or.th](http://www.dpa.or.th) หรือช่องทางโซเชียลมีเดียได้ทาง Facebook, YouTube, Twitter, Line, LinkedIn เพียงกดค้นหา dpathailand หรือโทรสอบถามได้ที่ DPA Contact Center 1158

-----------------------------------------------------------

*ข้อมูลเพิ่มเติมสำหรับสื่อมวลชนติดต่อ*

***สถาบันคุ้มครองเงินฝาก***

*ฝ่ายสื่อสารองค์กร คุณนุดล ตรรกพงศ์*

*โทร. +66 2272 0300 ต่อ 323 / nudolt@dpa.or.th*